Eitt stærsta steypta gólf landsins unnið á mettíma 24. nóvember 2004 Eitt stærsta steypta gólf landsins unnið á mettíma Lokið hefur verið við að steypa eitt stærsta gólf landsins í Vöruhóteli Eimskips sem ÍAV eru með í byggingu . ÍAV réðu til verksins hollenskan verktaka , Van Berlo , til að steypa gólfplötu vöruskálans . Þeir eru sérhæfðir á þessu sviði og steypa yfir milljón fermetra á ári hverju . Mun meiri nákvæmniskröfur eru gerðar til verksins en þekkst hafa hér á landi áður . Þeirra verkþáttur er um 16.500 fermetrar að stærð . Í gólfplötuna fóru um 3200 rúmmetrar af steypu en það samsvarar steypu úr um 400 steypubílum . Verktíminn var óvenjustuttur eða einungis tvær vikur . Hefur slíkur verkhraði ekki þekkst hér á landi áður . Við steypuvinnuna unnu 20 starfsmenn Van Berlo og voru fluttir til landsins 20 gámar með efni og vélum til verksins . Steypustöðin BM Vallá framleiddi steypuna í gólfið . Í lok mars 2002 var undirritaður samningur milli ÍAV og Eimskip um bygginguna á lóð Eimskips við Sundabakka . Öll hönnun hússins er hluti af samningi og hófst hún strax ásamt aðstöðusköpun og undirbúningi . Jarðvinna hófst af fullum krafti í byrjun apríl , uppsteypa í byrjun maí og reising húss í lok júlí . Húsið verður fokhelt nú í lok mánaðarins . Öll stálgrind var framleidd í Finnlandi og þaðan komu einnig útveggjaeiningar . Vöruhótelið er stálgrindarhús , grunnflötur er um 17.500 fermetrar . Í húsinu er milligólf um 5.200 fermetrar . Frí lofthæð í aðalsal er 15 metrar og ná hillukerfin í þá hæð . Ráðgert er að húsið verði fullbúið í febrúar 2003 . Á byggingatíma hússins koma einnig aðrir verktakar inn á vegum Eimskips . En þeir sjá einkum um uppsetningu á hillum , færiböndum og fjarskiptabúnaði . Á verktíma var einnig samið við ÍAV um lóðarfrágang og breytingar á holræsalögnum á lóð Vöruhótelsins .